PÖYTÄKIRJA

Sääntömääräinen syyskokous
Tampereen yliopiston kansainvälisen politiikan ja valtio-opin opiskelijoiden ainejärjestö
Iltakoulu ry
Aika: maanantai 29.11.2010 kello 17:03–19:21
Paikka: Päätalon sali A2b, Tampereen yliopisto

Läsnäolijat:
Ilari Väänänen, puheenjohtaja
Matti Muhli, sihteeri
Niilo Palin, Aleksi Harmokivi, Maria Tervonen, Veikko Mäkelä, Aki Luoto, Mira Keränen, Saara Kuittinen, Elina Kamppi, Johanna Hildén, Leena Törmälehto, Petter Nissinen, Hanna Meriläinen, Eetu Kreivi, Lauri Roikonen, Noomi Saarinen, Marja Avonius, Mari Kettunen, Maiju Ranta, Johanna Kaunisvaara, Saara Kinnunen, Anniina Huttunen, Nelli Manninen, Pia Isojärvi, Katariina Mustasilta, Ulla Immonen, Pilvi Pirhonen, Charlotta Selkee, Riikka Jokinen, Salla-Riina Hokkanen, Emma Hannonen, Antti Kylänpää, Niko Jokihaara, Leea Rautanen, Salla Mikkonen, Jussi Naski, Visa Pitkänen, Santeri Ulkuniemi, Pontus Ranta, Jari Marjelund, Otto Turtonen, Markus Wikholm, Tuulia Karjalainen (saapui 17:07), Virve Louekari (saapui 17:30). Yhteensä 45 henkilöä.

1.	Kokouksen avaus
Puheenjohtaja avasi kokouksen kello 17:03.

Tuulia Karjalainen saapui kokoukseen kello 17:03.

2.	Valitaan kokouksen puheenjohtaja, sihteeri, kaksi pöytäkirjantarkastajaa ja kaksi ääntenlaskijaa
Kokouksen puheenjohtajaksi valittiin yksimielisesti Ilari Väänänen ja sihteeriksi Matti Muhli. Pöytäkirjantarkastajiksi valittiin yksimielisesti Mira Keränen ja Ilari Väänänen sekä ääntenlaskijoiksi Maria Tervonen ja Veikko Mäkelä.

3.	Kokouksen laillisuus ja päätösvaltaisuus
Kokous todettiin lailliseksi ja päätösvaltaiseksi.

4.	Kokouksen työjärjestyksen hyväksyminen
Esityslistalle lisättiin kohta 9 ”Sääntömuutokset”. Muutoin esityslista hyväksyttiin sellaisenaan työjärjestykseksi.

5.	Valitaan hallituksen puheenjohtaja, sihteeri ja rahastonhoitaja vuodelle 2011
Puheenjohtaja: Aki Luoto, valittiin ilman äänestystä
Sihteeri: Eetu Kreivi (20/44 ääntä)
Rahastonhoitaja: Charlotta Selkee, valittiin ilman äänestystä

Maiju Ranta, Ulla Immonen, Johanna Hilden, Otto Turtonen ja Pontus Ranta poistuivat kokouksesta kello 17:30; Virve Louekari saapui kokoukseen kello 17:30.

6.	Päätetään hallituksen jäsenten lukumäärästä, hallituksen jäsenten vastuualueista ja valitaan hallituksen jäsenet vuodelle 2011 sekä valitaan Anti-lehden toimituskunta (päätoimittaja ja muut toimituskunnan jäsenet) sekä valmennuskurssikoordinaattorit
Kokous hyväksyi yksimielisesti hallituksen esityksen hallituspaikoista sekä hallituksen jäsenten vastuualueista vuodelle 2011 (liite 1).

Varapuheenjohtaja ja ulkosuhdevastaava: Saara Kuittinen (31/39 ääntä)
Tutor- ja kulttuurivastaava: Jussi Naski (27/39 ääntä)
Tiedotus- ja ainejärjestötilavastaava: Nelli Manninen (22/39 ääntä)
Koulutuspoliittinen vastaava: Katariina Mustasilta, valittiin ilman äänestystä
Kehitysyhteistyö-, sosiaalipoliittinen ja ympäristövastaava: Mari Kettunen (21/39 ääntä) Kansainvälisyys- ja tasa-arvovastaava: Salla-Riina Hokkanen (19/39 ääntä)
Tapahtuma- ja juhlavastaavat: Noomi Saarinen ja Marja Avonius, valittiin ilman äänestystä
Liikuntavastaava: Petter Nissinen, valittiin ilman äänestystä
Työelämä- ja varainhankintavastaava: Johanna Kaunisvaara, valittiin ilman äänestystä

Anti-lehden päätoimittaja: Petter Nissinen
Anti-lehden toimituskunta (alustava): Virve Louekari, Salla-Riina Hokkanen, Jussi Naski, Mari Kettunen, Niilo Palin, Katariina Mustasilta, Aki Luoto, Ilari Väänänen, Pilvi Pirhonen

Valmennuskurssikoordinaattorit: Hanna Meriläinen, Saara Kuittinen, Mira Keränen

Salla Mikkonen, Markus Wikholm, Elina Kamppi, Leena Törmälehto, Niko Jokihaara, Hanna Meriläinen, Pia Isojärvi, Lauri Roikonen, Katariina Mustasilta, Emma Hannonen, Antti Kylänpää, Saara Kinnunen, Anniina Huttunen ja Visa Pitkänen poistuivat kokouksesta kello 18:58.

7.	Vahvistetaan toimintasuunnitelma-, tulo- ja menoarvio sekä jäsenmaksun suuruus vuodelle 2011
Kokous hyväksyi yhdistyksen toimintasuunnitelman (liite 2) sekä tulo- ja menoarvioesityksen (liite 3) vuodelle 2011 hyväksyttiin sellaisenaan.  Kokous päätti yksimielisesti, että jäsenmaksu on vuonna 2011 20 euroa. Päätettiin myös yksimielisesti, että vaihto-opiskelijoilta ei edellytetä jatkossa 5 euron jäsenmaksua.

8.	Valitaan kaksi tilintarkastajaa ja heille kaksi varahenkilöä tilikaudeksi 2011
Tilintarkastajiksi valittiin yksimielisesti Aleksi Harmokivi ja Niilo Palin. Varatilintarkastajiksi valittiin yksimielisesti Ilari Väänänen ja Riikka Jokinen.

9.	Sääntömuutokset
Yhdistyksen sääntöjen pykälä 8, jonka tarkka muoto oli aiemmin
Yhdistyksen jäseniksi ovat kelpoisia kaikki Tampereen yliopiston kansainvälisen politiikan ja valtio-opin opiskelijat. Jäsenyys kestää niin kauan kuin henkilö opiskelee Tampereen yliopistossa. Yhdistyksen jäsenet hyväksyy hallitus. Jäseniltä perittävän kertaluontoisen jäsenmaksun suuruudesta päättää syyskokous.
muutettiin hallituksen esityksen perusteella ja kokouksen yksimielisellä päätöksellä muotoon
Yhdistyksen jäseniksi ovat kelpoisia kaikki Tampereen yliopiston kansainvälisen politiikan ja valtio-opin opiskelijat. Jäsenyys kestää niin kauan kuin henkilö opiskelee Tampereen yliopistossa. Yhdistyksen jäsenet hyväksyy hallitus. Jäseniltä perittävän kertaluontoisen jäsenmaksun suuruudesta päättää syyskokous. Yhdistyksen tai sen hallituksen kokouksiin voidaan osallistua (kyseisen hallituksen tai yhdistyksen kokouksen niin päättäessä) myös postitse taikka tietoliikenneyhteyden tai muun teknisen apuvälineen avulla kokouksen aikana tai ennen kokousta.

10.	Muut esille tulevat asiat
Muita esille tulevia asioita ei ollut.

11.	Kokouksen päättäminen
Puheenjohtaja päätti kokouksen kello 19:21.

Ilari Väänänen			Matti Muhli
puheenjohtaja			sihteeri

Mira Keränen
pöytäkirjantarkastaja
Liite 1)
Esitys hallituspaikoiksi vuodelle 2011

Puheenjohtaja / Chairperson

Varapuheenjohtaja ja ulkosuhdevastaava / Vice Chairperson and External affairs

Sihteeri / Secretary

Rahastonhoitaja / Treasurer 

Tiedotus- ja aineistojärjestötilavastaava / Informational affairs and Student association room

Koulutuspoliittinen vastaava / Educational issues 

Kehitysyhteistyö-, sosiaalipoliittinen ja ympäristövastaava / Developmental, Social and 
Environmental issues 

Kansainvälisyys- ja tasa-arvovastaava / International and Equality issues 

Tapahtuma- ja juhlavastaavat / Event organizer (2)

Liikuntavastaava / Sports

Työelämä- ja varainhankintavastaava / Working life and Fund raising

Tutor- ja Kulttuurivastaava / Tutoring and Cultural events 

Liite 2)

Iltakoulu ry:n toimintasuunnitelma 2011

Toiminta Iltakoulu ry:ssä jatkuu vuonna 2011 monipuolisena ja uudistumiskykyisenä. Yhdistyksen toiminnan ohjenuorina ovat jatkossakin avoimuus, aktiivisuus, ilo ja yhteisöllisyys. Kaudella 2011 Iltakoulun hallituksen tavoitteena on saattaa yhdistyksen jäsenistöä entistä tiiviimmin yhteen niin vapaa-ajan aktiviteettien kuin opintopainotteisten asioiden osalta. Hallitus pyrkii toiminnan suunnittelussa ja toteutuksessa kasvattamaan vuorovaikutusta ja yhteistyötä jäsenistön kanssa. Iltakoulussa ei harjoiteta syrjintää eikä ulossulkemista, vaan ilmapiiristä pyritään yhdessä rakentamaan mahdollisimman suvaitsevainen, kannustava ja välitön. Ainejärjestön tärkeimpänä tehtävänä on edistää jäsenistönsä kaikinpuolista hyvinvointia. 

Vuoden 2011 tärkeimmäksi painopisteeksi Iltakoulussa nousee edunvalvonta yliopiston uusissa tieteenalayksiköissä. Politiikan laitoksen opiskelijat siirtyvät johtamistieteiden yksikköön ja täten myös opiskelijaedustajien määrä vähenee. Tämän vuoksi Iltakoulun hallitus ottaa aktiivisesti osaa yliopistossa tapahtuvaan uudistukseen ja osallistuu uuden johtamistieteiden yksikön kehittämiseen. Tärkeänä keinona edunvalvonnassa on myös hyvä yhteistyö muiden johtamistieteiden yksikön ainejärjestöjen kanssa. Iltakoulu pyrkii aktiivisesti lähentämään yhteistyötä saman yksikön ainejärjestöjen kanssa ja on avoin yhteistyölle esimerkiksi johtamistieteiden yksikön opiskelijaedustajien kattojärjestön muodostamisessa.

Hallituksen toiminta ja tiedotus
Iltakoulun hallituksen kokouksiin tulee edelleen olla vapaa pääsy kaikilla Iltakoulun jäsenillä. Hallituksen kokouksista on tiedotettava ajoissa, ja niiden esityslista on toimitettava Politologit-listalle kokouskutsun yhteydessä, tai viimeistään muutamaa päivää ennen kokousta. Tämä parantaa tiedonkulkua hallituksen ja muiden jäsenten välillä ja rohkaisee jäsenistöä osallistumaan kokouksiin ja Iltakoulun toimintaan.

Iltakoulu ry:n pääasiallisena tiedotuskanavana käytetään edelleen Politologit-sähköpostilistaa. Muita sähköpostilistoja ovat Polint-sähköpostilista vaihto-oppilaille ja epäformaalimpi Iltakoulu_jutut –sähköpostilista. Jälkimmäinen lista on avoin kaikille ja on tarkoitettu matalan tason yhteydenottoihin, joita voivat olla esim. epävirallisten peli-iltojen järjestäminen tai fuksien yhteydenotot vanhempiin opiskelijoihin opiskeluasioissa. Lista on toiminut esim. tuutoroinnin apuvälineenä syksyisin. Tietoisuutta eri sähköpostilistojen tarkoituksista kuitenkin parannetaan, jottei synny väärinkäsityksiä niiden käytöstä.

Vaihto-opiskelijoiden aktivoinnissa ja heille tiedottamisessa tullaan käyttämään apuvälineenä myös sosiaalista mediaa, kuten Facebookia. Myös Iltakoulun tapahtumia voidaan mainostaa Facebookissa.

Iltakoulun Internet-sivuja (www.iltakoulu.org) tullaan edelleen pitämään yllä. Iltakoulun toimintaa pyritään raportoimaan myös näille sivuille, jotta myös ulkopuoliset tahot, kuten mahdolliset sponsorit, pystyvät toimintaamme seuraamaan.

Iltakoulun oma lehti (Anti) ilmestyy vuonna 2011 vähintään kaksi kertaa. Sen sisällön painopisteinä ovat jatkossakin opinto- ja työelämälähtöinen sekä viihdepuolen juttutarjonta. 

Iltakoulun toiminnassa jatkavat vuonna 2011 käyttöön otetut toimikunnat suurimmissa sektoreissa ja tarpeen vaatiessa. Toimikunnat ovat avoimia ja jäseniä voi liittyä mukaan pitkin vuotta. Jäsenet toimivat yhdessä sektorista vastuussa olevan hallituksen jäsenen kanssa, sekä ideointiapuna että konkreettisesti tapahtumien toteuttamisessa. Tavoitteena on tällä tavoin saada aktiivisia jäseniä entistä rohkeammin mukaan Iltakoulun toimintaan.     

Vapaa-ajan tapahtumat
Vapaa-ajan toimintaa jatketaan Iltakoulussa vilkkaana. Perinteiset tapahtumat, joita ovat mm. vappubileet, pikkujoulut, saunaillat sekä erilaiset teemabileet, kuten lavatanssit ja pornobileet pyritään jatkossakin järjestämään hyväksi koetun kaavan mukaan. Pornobileiden mainontaan kiinnitetään kuitenkin enemmän huomiota siihen kohdistuneen kritiikin takia.  Myös tuoreemmat tapahtumat, kuten talvinen liikuntatapahtuma pyritään järjestämään.

Vuoden 2011 aikana koko hallitus on myös mukana järjestämässä loppuvuodesta vietettäviä vuosijuhlia. Iltakoulu juhlii 34-vuotista taivaltaan, tosin ikää yhdistyksellä saattaa olla enemmänkin. Vuosijuhlien puitteissa oikea ikä pyritään selvittämään. 

Tapahtumat muiden ainejärjestöjen kanssa
Tapahtumayhteistyötä muiden ainejärjestöjen kanssa ylläpidetään ja tiivistetään. 
Todennäköisiä yhteistyöprojekteja ovat erilaiset teemabileet, kuten sitsit, lavatanssit ja pornobileet. Vuoden 2011 kevätkaudella pyritään järjestämään kahdet suuremmat bileet yhteistyössä muiden ainejärjestöjen kanssa. Myös uuden johtamistieteiden yksikön ainejärjestöjen kanssa pyritään järjestämään tapahtumia liittyen uudessa yksikössä opiskeluun.

Yhteistyötä muiden yliopistojen kollega-ainejärjestöjen kanssa jatketaan vuonna 2011 entistä aktiivisemmin, ja jatkuvuutta tälle saralle pyritään luomaan. Jokavuotiset kollegasitsit ovat vuonna 2011 Iltakoulun vastuulla järjestää. Kollegasitseille on osallistunut saman alan opiskelijoita ympäri maata, joten Iltakoulu pyrkii myös mahdollisesti järjestämään sitsien lisäksi teemaseminaareja.

Iltakoulu pitää yhteyttä muihin ainejärjestöihin myös lähettämällä Anti-lehden kollega-ainejärjestöille ja johtamistieteiden ainejärjestöille luettavaksi. 

Opinto- ja työelämäpainotteiset tapahtumat
Työelämäpäivien järjestämistä jatketaan. Vuonna 2011 toteutetaan
ainakin yksi työelämäekskursio kotimaassa tai ulkomailla. Lisäksi vuonna 2011 järjestetään ensimmäisen vuoden opiskelijoille suunnattu työelämätilaisuus, jossa pyritään tuomaan esille yliopisto-opiskelun antamia työelämävalmiuksia sekä konkretisoimaan, millaisissa työtehtävissä pääaineistamme valmistuvat voivat tulevaisuudessa työskennellä. Tapahtuma toteutetaan yhdessä SVAL:n kanssa. Opintoihin ja työelämään liittyviä keskustelutilaisuuksia organisoidaan yksin ja yhteistyössä muiden  ainejärjestöjen sekä muiden soveltuvien yhteistyökumppaneiden kanssa. Yhteistyötä opintotapahtumissa kehitetään yhdessä muiden ainejärjestöjen, Hyppy ry:n sekä SVAL:n kanssa. Sekä työelämä- että opintotapahtumia valmistelemaan hallitus nimeää keskuudestaan vastuuhenkilön, joka toimii samalla SVAL-yhteyshenkilönä.

Sosiaalipoliittinen ja ympäristösektori
Iltakoulun tärkeimpänä tehtävänä sosiaalipolitiikan saralla on tiedottaa jäsenistöään opintososiaalisista asioista, joita ovat muun muassa toimeentuloon ja terveyteen liittyvät kysymykset. 

Ympäristöasioissa Iltakoulu tekee omia aloitteita tarpeen vaatiessa ja jatkaa aktiivista yhteistyötä Tamyn ja muiden ympäristötoimijoiden kanssa. 

Kansainvälisyys ja tasa-arvo
Kansainvälisille opiskelijoille taataan oikeus osallistua kaikkiin Iltakoulun tapahtumiin, huolimatta siitä ovatko maksaneet Iltakoulun jäsenmaksun. Näin pyritään rohkaisemaan vaihto-opiskelijoita osallistumaan Iltakoulun tapahtumiin. 

Yhteydenpitoa Iltakoulun Plan-kummilapseen jatketaan. Vuorovaikutusta ISOT-ainejärjestön kanssa pyritään tiivistämään; niin ikään yhteistyötä ulkomaisten tutkinto-opiskelijoiden tuutoroinnissa vahvistetaan. 

Tasa-arvoasiat nostetaan yhä vahvemmin toiminnan keskiöön, ja otetaan tasa-arvon eri ulottuvuudet, muun muassa suomalaisten ja ulkomaalaisten välinen tasa-arvo sekä saavutettavuuteen liittyvät näkökohdat, huomioon kaikenlaisen toiminnan järjestämisen yhteydessä. Erityisesti uudessa johtamistieteiden yksikössä englannin kielisten kurssien määrän säilyttäminen ja lisääminen nähdään tärkeänä tasa-arvo kysymyksenä.

Kulttuuri
Kulttuurin osalta jatketaan konserttivierailuja sekä teatteri-iltoja. Myös museokäyntejä ja bändi-iltoja järjestetään jäsenistön kiinnostuksen mukaan. Kulttuuritoimintaan liittyy myös jäsenistön rohkaiseminen kokemaan rikasta paikallista kulttuuritarjontaa. Tähän hyvänä välineenä voi käyttää aktiivista kulttuuritapahtumista tiedottamista politologit-listalle. Iltakoulun kulttuuritarjonnassa voidaan hyödyntää joko ideoiden tasolla tai konkreettisesti Tamyn kulttuurijaoston toimintaa. Kulttuuripuoli tarjoaa myös mahdollisuuden suunnitella aivan uusia kulttuuriaktiviteetteja ja -toimintoja.

Liikunta
Iltakoulun seuraa aktiivisesti uuden Utasport-yhdistyksen toimintaa ja pyrkii tekemään yhteistyötä yhdistyksen kanssa. Näin taataan, että myös Iltakoulun jäsenet ovat tietoisia uusista liikunta mahdollisuuksista.

Iltakoulun pelivuoroja Atalpassa jatketaan ja yhteisulkoilua organisoidaan ainakin talvisen liikuntatapahtuman puitteissa. Liikuntatapahtumia pyritään järjestämään myös muiden ainejärjestöjen kanssa, esimerkkinä jo perinteeksi muodostunut hankipalloturnaus Interaktion kanssa. 

Iltakoulu osallistuu myös suurin joukoin mm. sähly-, futsal- ja, jalkapallosarjoihin sekä yösählyyn ja kirkkovenesoutuun.
Tuutorointi
Iltakoulu kiinnittää vuonna 2011 erityisesti myös huomiota tuutorointiin sillä yliopiston rakenteellisten muutosten vuoksi Politiikan tutkimuksen laitos lakkaa olemasta. Laitos on ollut tärkeä yhteistyökumppani tuutoroinnin järjestämisessä ja siksi hyvät yhteydet laitoksen henkilökuntaan pyritään säilyttämään rakenteellisista muutoksista huolimatta. Iltakoulu selvittää myös tuutoroinnista vastaavat tahot uudessa johtamistieteiden yksikössä ja pyrkii luomaan hyvät suhteet myös kyseiseen tahoon.

Tuutorien rekrytointi aloitetaan riittävän ajoissa keväällä, ja ainejärjestön hallitus huolehtii Tamyn koulutuksen ohella oma-aloitteisesta tuutoreidensa perehdyttämisestä. Erityisesti tuutoreiden perehdyttämisessä kiinnitetään huomiota siihen, että tuutorit ymmärtävät yliopiston rakenteellisista muutoksista johtuvat toimenpiteet kuten tutkinto-ohjelmien uudistukset, ja osaavat välittää tarvittavat tiedot fukseille. 

Uusille opiskelijoille lähetetään jälleen vuonna 2011 Iltakoulun tervetulokirjeet, jonka yhteydessä jaetaan myös Svalin tarjoamaa materiaalia. Tuutoroinnissa varmistetaan, että aloittaville iltakoululaisille on tarjolla riittävästi erityyppisiä aktiviteetteja ja että jokaisessa tuutoriryhmässä selvitetään opintoihin liittyvät perusasiat riittävän huolellisesti.

Vakiotapahtumia tuutoroinnin osalta ovat tutustumissauna, Akateeminen Pispala -kierros, kaupunkisuunnistus, fuksikastajaiset ja alkoholittomat peli-illat, sekä sivuaineinfo. Näiden lisäksi toimintaa kehitetään tuutoreiden sekä tuutoroitavien mielenkiinnon mukaan lisää. Tuutoreiden vastuulla on pyrkiä luomaan myönteinen ja motivoitunut ilmapiiri niin opiskelujen kuin Iltakoulu-toiminnan suhteen.

Iltakoulun tuutoroinnin päätehtävänä on antaa uusille opiskelijoille mahdollisuus tulla tiedeyhteisömme jäseniksi. Tämä on myös tuutoroinnin opetussuunnitelmassa mainittu virallinen tavoite.

Koulutuspolitiikka
Koulutuspolitiikassa tartutaan kulloinkin esille nouseviin ajankohtaisiin asioihin, tarvittaessa yhteistyössä muiden ainejärjestöjen kanssa. Yksi keskeisimpiä kysymyksiä koulutuspoliittisella sektorilla vuonna 2011 on uuden johtamistieteiden yksikön toiminnan käynnistäminen ja opiskelijoiden edunvalvonta uudessa yksikössä

Tiedonkulkua opiskelijaedunvalvojien kesken tiivistetään esim. koulutuspoliittisen toimikunnan puitteissa.  Hallituksen koulutuspoliittinen vastaava osallistuu myös johtamistieteiden yksikön ainejärjestöjen tapaamisiin, jotta taataan mahdollisimman hyvät tiedot uuden yksikön tutkinto-ohjelmien suunnittelun edistymisestä. 

Jäsenistöltä kerätään palautetta niin Iltakoulun toiminnasta kuin valtio-opin ja kansainvälisen politiikan oppiaineiden opetuksesta, ja palautteen oma-aloitteiseen antamiseen kannustetaan. Tenttikysymysarkistoa nettisivuilla ylläpidetään ja kasvatetaan edelleen. Iltakoulu ylläpitää yhteistyösuhteita Tamyn hallituksen, sihteeristön ja edustajiston jäsenten kanssa.

Ainejärjestötila
Iltakoululla on oma ainejärjestöhuone yliopiston Linna-rakennuksessa. Tilassa päivystetään säännöllisesti, sen viihtyisyydestä pidetään hyvää huolta ja siellä jokainen iltakoululainen voi tavata kanssaopiskelijoitaan ja vaihtaa kuulumisia. Tilaa hyödynnetään myös lipunmyynnissä ja muissa vastaavissa toiminnoissa.

Laitossuhteet
Yliopiston rakenteellisten muutosten vuoksi Politiikan tutkimuksen laitos lakkaa olemasta, mutta yhteydenpitoa henkilökuntaan pyritään jatkamaan ja uusia toimintamuotoja kehittämään. Yhtenä keinona hyvien suhteiden ylläpitämiseen voisivat olla ”kabinettitapaamiset”, joissa käsiteltäisiin ajankohtaisia poliittisia aiheita. Tämän tyyppiset epäformaalimmat tapahtumat antaisivat opiskelijoille mahdollisuuden tutustua oman alan tiedeyhteisöön ja näin luoda hyvät suhteet heitä opettavaan henkilökuntaan.  Myös erilaisia seminaareja pyritään järjestämään, jotta opiskelijoiden identiteetti oppialaamme kohtaan ei häviäisi.

Varainhankinta
Iltakoulun valmennuskurssi järjestetään myös vuonna 2011, Lisäksi tulonlähteitä  ovat nettisivu- ja haalarimainosten myyminen, talkoot Kuntamarkkinoilla ja muu harkinnanvarainen yritysyhteistyö. Tulevalla toimikaudella yhdistyksessä pyritään ottamaan käyttöön sekä kehittämään uusia varainhankintakeinoja. Yhdistystoiminnassa tulee muistaa, että yhdistyksen tehtävänä on jäsenistön yhteisen edun valvominen, ei varojen kerääminen.

Liite 3)

Talousarvioesitys vuodelle 2011		
		
Menot		
		
Tenttisaunat	1 600 €	
Bileet ja sitsit	1 500 €	
Jäsenedut (esim. haalarit)	150 €	
Liikuntatapahtumat	300 €	
Muut tapahtumat	200 €	
Kokouskulut yms. juoksevat kulut	100 €	
Anti-lehden menot	250 €	
Tiedotusmenot (internet-sivujen ylläpito)	80 €	
Ulkosuhdemenot (sis. Plan-kummilapsen)	500 €	
Rahoitusmenot (pankin palvelumaksut)	130 €	
Valmennuskurssin menot (sis. verot)	4 000 €	
Työelämätoiminnan menot (eksku, työelämäpäivä)	500 €	
Vuosijuhlat	8 000 €	
		
Yhteensä	17 310 €	

Tulot		
		
Tamyn yleisavustus	710 €	
Varainkeruutulot	2 000 €	
Jäsenmaksut	800 €	
Bileet ja sitsit	1 500 €	
Valmennuskurssin tulot	5 700 €	
Vuosijuhlat	6 600 €	
 	 	
	17 310 €